На основу члана 34. став 2. и 35. Закона о култури („Службени гласник РС“, број 72/2009, 13/2016 и 30/2016-испр, 6/2020, 47/2021 и 78/2021), члана 32. став 1. тачка 9. Закона о локалној самоуправи (Службени гласник РС“, број 129/2007, 83/2014-др. закон, 101/2016-др.закон и 47/2018, 111/2021-др. закон), члана 40. став 1. тачка 13. и члана 152. Статута Општине Владичин Хан ( „Службени гласник града Врања“, број 4/2019 и 28/2022) и члана 179. Пословника Скупштине општине Владичин Хан („Службени гласник Града Врања“, број 9/2019 и 43/2020) Скупштина општине на седници одржаној дана 10.04.2023.године, донела је

**Р Е Ш Е Њ Е**

**О ИМЕНОВАЊУ ДИРЕКТОРА**

**ЦЕНТРА ЗА КУЛТУРНЕ ДЕЛАТНОСТИ, ТУРИЗАМ**

**И БИБЛИОТЕКАРСТВО ОПШТИНЕ ВЛАДИЧИН ХАН**

**I**

 Часлав Младеновић, дипл.пољопривредни инжињер, из с.Житорађе Владичин Хан, именује се за директора Центра за културне делатности, туризам и библиотекарство Општине Владичин Хан, на мандатни период од 4 ( четири) године.

**II**

 Решење ступа на снагу даном доношења а објавиће се у „Службеном гласнику Града Врања“.

**О б р а з л о ж е њ е**

 Правни основ за доношење овог Решења налази се у 34. став 2. и 35. Закона о култури („Службени гласник РС“, број 72/2009, 13/2016 и 30/2016-испр, 6/2020, 47/2021 и 78/2021), члана 32. став 1. тачка 9. Закона о локалној самоуправи (Службени гласник РС“, број 129/2007, 83/2014-др. закон, 101/2016-др.закон и 47/2018, 111/2021-др. закон), члана 40. став 1. тачка 13. и члана 152. Статута Општине Владичин Хан ( „Службени гласник града Врања“, број 4/2019 и 28/2022) и члана 179. Пословника Скупштине општине Владичин Хан („Службени гласник Града Врања“, број 9/19 и 43/20).

 Чланом 34. став 2. Закона о култури прописано је да директора установе именије и разрешава оснивач.

 Чланом 35. Закона о култури прописано је да директора установе чији је оснивач Република Србија, аутономна покрајина односно јединица локалне самоуправе именује на основу претходно спроведеног јавног конкурса на перод од четири године. Јавни конкурс расписује и спроводи управни одбор установе уз претходну сагласност оснивача.

 Чланом 32. Закона о локалној самоуправи и чланом 40. Статута Општине Владичин Хан прописано је да Скупштина општине у складу са законом именује и разрешава директоре установа, организација и служби чији је оснивач.

 Управни одбор Центра за културне делатности, туризам и библиотекарство Општине Владичин Хан је на основу претходно прибављене сагласности оснивача расписао јавни конкурс за избор директора Центра за културне делатности, туризам и библиотекарство Општине Владичин Хан. Текст јавног конкурса је објављен на сајту Националне службе запошљавања и у дневном листу „Српски телеграф“.

 Након спроведеног поступка по јавном конкурсу управни одбор Центра за културне делатности, туризам и библиотекарство Општине Владичин Хан доставио је оснивачу листу кандидата у складу са законом са једним кандидатом Младеновић Чаславом, дипл. инжењером пољопривреде из с. Житорађе, који испуњава све услове за именовање за директора Центра за културне делатности, туризам и библиотекарство општине Владичин Хан.

На основу наведеног Скупштина општине донела је решење као у диспозитиву.

 **Упутство о правном средству**: Против овог решења може се покренути управни спор пред Управним судом –Одељење у Нишу у року од 30 дана од дана пријема решења.

**СКУПШТИНА ОПШТИНЕ**

**ВЛАДИЧИН ХАН**

**БРОJ:06-36/10/23-I**

 **ПРЕДСЕДНИЦА Данијела Поповић**